ກະຊວງຍຸຕິທຳ ສະຫະລັດ ຈະສືບສວນ ຕຳຫລວດ ເມືອງ Baltimore
ທ່ານ​ນາງ Loretta Lynch ລັດຖະມົນຕີ​ກະຊວງ​ຍຸຕິ​ທຳ ຈະປະກາດ​ຂ່າວ ​ການ​ສືບສວນ​ສອບ​ສວນ ​ເລື້ອງ ​ຕຳຫລວດອາດໄດ້ ລະ​ເມີດ​ສິດທິ​ພົນລະ​ເມືອງ​ ໃຫ້​ຊາບ ​ໃນວັນ​ສຸກ​ນີ້​ກໍ​ເປັນ​ໄດ້.
ບັນດາເຈົ້າໜ້າທີ່ກ່າວໃນວັນພະຫັດວານນີ້ວ່າ ກະຊວງຍຸຕິທຳ ສະຫະລັດ ຈະທຳການສືບສວນສອບສວນການລະເມີດສິດທິ ພົນລະເມືອງ ທີ່ອາດຈະເປັນໄປໄດ້ ໂດຍກົມຕຳຫຼວດນະຄອນ Baltimore ຫຼັງຈາກການເສຍຊີວິດຂອງຊາຍຜິວດຳຄົນນຶ່ງ ພາຍໃຕ້ການຄວບຄຸມໂຕໂດຍຕຳຫຼວດ ບັນດາເຈົ້າໜ້າທີ່ ຜູ້ທີ່ຖະແຫຼງດ້ວຍເງື່ອນໄຂທີ່ບໍ່ປະສົງອອກຊື່ ກ່າວຕໍ່ສື່ມວນຊົນວ່າ ທ່ານນາງ Loretta Lynch ລັດຖະມົນຕີກະຊວງຍຸຕິທຳ ອາດຈະປະກາດຂ່າວການສືບສວນສອບສວນ ເລື້ອງລະເມີດສິດທິພົນລະເມືອງນີ້ໃຫ້ຊາບ ໃນວັນສຸກນີ້ກໍເປັນໄດ້ ທ່ານນາງ Lynch ທີ່ໄດ້ຂຶ້ນດຳລົງຕຳແໜ່ງລັດຖະມົນຕີກະຊວງຍຸຕິທຳ ໃນສັບປະດາແລ້ວ ນີ້ ໄດ້ແຍ້ມອອກມາໃຫ້ຮູ້ຢ່າງແຂງແຮງ ໃນລະຫວ່າງການໄປໃຫ້ການຕໍ່ລັດຖະສະພາສະ ຫະລັດໃນວັນພະຫັດວານນີ້ວ່າ ການສືບສວນສອບສວນຂອງກະຊວງຍຸຕິທຳ ກຳລັງຈະມີຂຶ້ນ ທ່ານນາງກ່າວວ່າ " ທ່ານນາງ Stephanie Rawlings-Blake ເຈົ້າຄອງກຳແພງນະຄອນ Baltimore ໄດ້ ຂໍຮ້ອງໃຫ້ລັດຖະບານກາງ ທຳການສືບສວນສອບສວນກົມຕຳຫຼວດ ຂອງນະຄອນ Baltimore ຂອງທ່ານນາງ ຫຼັງຈາກການເສຍຊີວິດຂອງທ້າວ Freddie Gray ໄວ 25 ປີ ທີ່ໄດ້ເສຍຊີວິດຍ້ອນ ຄໍຂອງລາວບາດເຈັບ ໃນຂະນະທີ່ຂ່ີລົດຕູ້ຂອງຕຳຫຼວດໄປ